Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 16.06.2015

Návrh

na schválenie predaja pozemkov registra „C“ KN parcely č. 12355/8, parcely č. 12355/9 a parcely č. 12355/10 v katastrálnom území Nové Mesto pre manželov - PhDr. Vahram Chuguryan a Simona Chuguryan 

Predkladá:						       Materiál obsahuje:
Ing. Mgr. Ľubomír Baník				         1. Návrh uznesenia
prednosta MÚ BANM				         2. Dôvodovú správu
                                                                                	         3. Žiadosť, doplnenie žiadosti 
                                              				         4. LV č. 308, LV č. 1123
							         5. LV č. 2382
         6. Nájomná zmluva č. 325/2013
							         7. Mapa z GP
         8. Znalecký posudok
         9. Predchádzajúci súhlas primátora
        10. Geometrický plán

Spracovateľ:						       Stanovisko právnej skupiny:
Mgr. Jana Biharyová 	- nie je potrebné
referent oddelenia
                                       
Zodpovedný:
Mgr. Marianna Moravcová Tomčíková
vedúca oddelenia právneho
podnikateľských činnosti, evidencie
súpisných čísel a správy pozemkov
					
Na rokovanie prizvať:
-	spracovateľa

jún 2015

Návrh uznesenia:

Miestne zastupiteľstvo mestskej časti Bratislava - Nové Mesto 

schvaľuje

predaj pozemkov registra „C“ KN:
- parc. č. 12355/8 zastavané plochy a nádvoria, o výmere 17 m², zapísaná na LV č. 2382 
- parc. č. 12355/9 zastavané plochy a nádvoria, o výmere 16 m², zapísaná na LV č. 2382
a
novovytvoreného pozemku parc. č. 12355/10 zastavané plochy a nádvoria o výmere 131 m², ktorý je evidovaný Geometrickým plánom č. 25/2014 zo dňa 17.03.2014, úradne overenom dňa 28.03.2014 

; pre manželov PhDr. Vahrama Chuguryana a PhDr. Simonu Chuguryan, obaja bytom Semianova 2, 831 03 Bratislava

; v súlade s ustanovením § 9a ods. 8 písm. b) zákona č. 138/1991 Zb. o majetku obcí v znení neskorších predpisov

; za kúpnu cenu vo výške všeobecnej hodnoty citovaných nehnuteľností stanovenú Znaleckým posudkom č. 253/2014 zo dňa 24.09.2014 vyhotoveným Ing. Petrom Vinklerom,  t. j. za kúpnu cenu:
celkovo 25 400,00 €

za týchto podmienok:
1)	kúpna zmluva bude oboma manželmi, ako kupujúcimi podpísaná v lehote 60 dní od schválenia uznesenia v miestnom zastupiteľstve a  kúpna cena bude uhradená v lehote 20 dní odo dňa podpísania kúpnej zmluvy všetkými zúčastnenými. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť;

2)	v lehote do 15 dní odo dňa schválenia uznesenia v miestnom zastupiteľstve bude oboma manželmi podpísaná nájomná zmluva, predmetom, ktorej bude prenájom časti pozemku registra „C“ KN parc. č. 12355/1 zastavané plochy a nádvoria v rozsahu 9 m2, pričom výška nájmu je daná Zásadami prenajímania stavieb, nebytových priestorov a pozemkov vo vlastníctve mestskej časti Bratislava – Nové Mesto a zvereným jej do správy hlavným mestom SR Bratislavy a predstavuje 10,00 €/m2/rok (podľa § 3 bod 12 písm. f) I.); s dobou nájmu na neurčito. V prípade, že nájomná zmluva nebude oboma manželmi podpísaná v uvedenom termíne, uznesenie stráca platnosť;

3)	v lehote do 15 dní odo dňa schválenia uznesenia v miestnom zastupiteľstve bude oboma manželmi podpísaná zmluva o budúcej kúpnej zmluve k predmetu nájmu podľa predchádzajúceho bodu; pričom v prípade, že budúca kúpna zmluva nebude oboma manželmi podpísaná v uvedenom termíne, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA 

PhDr. Vahram Chuguryan, , ako majiteľ nehnuteľnosti v k.ú. Nové Mesto  -  p.č. 12355/8, na ktorej má postavenú garáž súp. číslo 13328, požiadal mestskú časť Bratislava Nové Mesto, o odkúpenie parciel v k. ú. Nové Mesto:

Pozemok reg. CKN – p.č. 12355/8 zastavané plochy a nádvoria, o výmere 17 m²
Pozemok reg. CKN – p.č. 12355/9 zastavané plochy a nádvoria, o výmere 16 m²
Novovytvorený pozemok reg. CKN - p.č. 12355/10 zastavané plochy a nádvoria o výmere 131 m² 

Svoju žiadosť odôvodňuje tým, že:
-	na parcele p.č. 12355/8 o výmere  17 m² je postavená garáž, v jeho vlastníctve, zap. na LV č. 2382
-	parcela č. 12355/9 o výmere 16 m², bezprostredne susedí s parcelou 12355/8 a pôvodne bola na nej tiež postavená garáž. Dnes je však už táto garáž odstránená a parcela nemá žiadne iné využitie.
-	parcela č. 12355/10, o výmere 131 m²,  ktorá vznikla oddelením podľa geometrického plánu na oddelenie pozemku č. 25/2014 vypracovaným geodetom Ing. Petrom Šturcelom dňa 17.3.2014  z pôvodnej  parcely p.č. 12355/1 o výmere 254 m², slúži ako jediná prístupová cesta k jeho garáži, postavenej na našej parcele č. 12355/8 o výmere  17 m²

Odkúpením citovaných parciel tak vznikne celistvý blok parciel nadväzujúci na susednú parcelu p.č. 12356, na ktorej má žiadateľ postavený (odkúpený) rodinný dom súp. číslo 548, (viď priložený LV č. 308), čím bude zabezpečená aj riadna údržba a správa parciel.

Na užívanie parcely p.č. 12355/8, na ktorej má postavenú garáž vo svojom vlastníctve, má žiadateľ s MČ Bratislava Nové Mesto uzavretú nájomnú zmluvu č. 325/2013, nájomné má riadne uhradené až do konca roka 2014. Nájomné za predchádzajúce obdobia uhradil predchádzajúci nájomník.

Všetky parcely sú podľa Protokolu č. 63/1991 zo dňa 30.9.1991 v správe MČ Bratislava – Nové Mesto.
   
Hlavný architekt – p. Ing. arch. Kocka z hľadiska územného rozvoja nemá k odpredaju parciel námietky.

Materiál bol prerokovaný miestnou radou dňa 31.03.2015. Miestna rada s predajom súhlasila s podmienkou prepracovania Geometrického plánu č. 25/2014, a to tak aby bola vytvorená rovnobežná línia hranice s radom garáži nachádzajúcich sa na pozemkoch registra „C“ KN parc. č. 12355/3, 12355/7, 12355/4, 12355/5, 12355/6 a 12355/7.  

Túto podmienku žiadateľ splnil, avšak vzhľadom ku skutočnosti, že predchádzajúci písomný súhlas primátora č. 05 01 0073 14 zo dňa 22.10.2014 explicitne uvádza, ku ktorým pozemkom sa viaže, bolo by nutné opätovne požiadať primátora hlavného mesta SR Bratislavy o udelenie nového predchádzajúceho písomného súhlasu, čím by sa lehota vybavenia žiadosti o prevod vlastníctva vyššie citovaných nehnuteľnosti neúmerne z časového hľadiska predĺžila. Keďže žiadateľ v danej lokalite býva a záujmové pozemky už v minulosti na vlastné náklady zbavil odpadu, považujeme za vhodné pristúpiť k predaju záujmových pozemkov podľa pôvodného geometrického plánu, avšak s podmienkami uzavretia nájomnej zmluvy a zmluvy o budúcej kúpnej zmluve.